
Riigihanke "Narva kaldapealse promenaadi ehitustööde omanikujärelevalve" korraldamise (138648) tulemuste kinnitamine

1. Asjaolud ja menetluse käik

Narva Linnavalitsuse 08.11.2012.a. korraldusega nr 1107-k kinnitati riigihanke "Narva  kaldapealse promenaadi ehitustööde omanikujärelevalve" korraldamise hankedokumendid ning tehti Narva Linna Arenduse ja Ökonoomika Ametile ülesandeks viia läbi avatud hankemenetlus. 09.11.2012.a. avaldati riigihangete registris hanketeade viitenumbriga 138648. 
Tähtaegselt laekus seitse pakkumust: P.P. Ehitusjärelevalve OÜ (reg 11270056), P.P. Ehitus OÜ (registrikood 10141150) ja AS Infragate Eesti (reg 10845129) ühispakkumus, Vealeidja OÜ (registrikood 10633373), TSM Projektijuhtimise OÜ (registrikood 10591717), Tallinna Linnaehituse AS (registrikood 10307171), AS Telora-E (registrikood 10097489), Eesti-Taani Kommunikatsiooni OÜ (registrikood 10429187) ja Tarve OÜ (registrikood 10431014) ühispakkumus ning Taalri Varahaldus AS (registrikood 10238323) pakkumus. 
1) Riigihangete komisjon tunnistab menetluses esitatud kvalifitseerimistingimustele vastavaks järgnevad pakkujad, kes on tõendanud vastavust kõigile kvalifitseerimistingimustele:
· Vealeidja OÜ (registrikood 10633373); 
· Taalri Varahaldus OÜ  (registrikood 10238323);
2) Riigihangete komisjon jättis kvalifitseerimata järgnevad pakkujad:

· Eesti-Taani Kommunikatsiooni OÜ (registrikood 10429187) ja Tarve OÜ (registrikood 10431014), mis:
· ei vasta hanketeate punkti III.2.3) alapunktis 7 esitatud tingimusele: vastutav töötaja peab olema omanikujärelevalve teenuse eest vastutav spetsialist vastavalt oma tööandja majandustegevuse registri registreeringule (registreering puudub);
· ei vasta hanketeate punkti III.2.3) alapunktis 8 esitatud tingimusele: muinsuskaitselise järelevalve spetsialist peab omama 5-aastast järelevalve teostamise kogemust (esitatud kogemus on 2 aastat).

· Tallinna Linnaehituse AS (registrikood 10307171), mis 
· ei vasta hanketeate punkti III.2.3) alapunktis 6 esitatud tingimusele: pakkujal peab olema viimase kolme aasta (2009.-2011. a) jooksul vähemalt 2 vähemalt 2 000 000 EUR (ilma käibemaksuta) ehitusmaksumusega, sh vähemalt 1 muinsuskaitselise riiklikku kultuurimälestiste registrisse kantud objekti ehitustööde omanikujärelevalve teenuse osutamise kogemus (pakkuja on Lisa 5 vormil esitanud informatsiooni ainult 1 tingimuses nimetatud summat ületava ehitusmaksumusega objekti kohta);
· TSM Projektijuhtimise OÜ (registrikood 10591717), mis 
· ei vasta hanketeate punkti III.2.3) alapunktis 5 esitatud tingimusele: pakkuja või ühispakkuja peab omama Maanteeameti poolt väljastatud teehoiutööde ehitusjärelevalve tegevusluba (puudub pakkujale kui juriidilisele isikule väljaantud luba);
· ei vasta hanketeate punkti III.2.3) alapunktis 8 esitatud tingimusele: teehoiutööde omanikujärelevalve spetsialistil peab olema vähemalt 10-aastane erialane töökogemus (pakutud isiku CV-s käsitletud töökogemuse pikkuseks on 5 aastat ja 5 kuud);

· ei vasta hanketeate punkti III.2.3) alapunktis 8 esitatud tingimusele: muinsuskaitse ja arheoloogia spetsialist peavad oskama eesti keelt vähemalt C1 tasemel (Euroopa Nõukogu keeleõppe raamdokumendi alusel) või emakeelena (pakkumusest ei nähtu, et eesti keel oleks kummagi isiku emakeeleks ja nende keeleoskus ei ole ühegi dokumendiga ka muul moel tõendatud);
· P.P. Ehitusjärelevalve OÜ (registrikood 11270056),  P.P. Ehitus OÜ (registrikood 10141150) ja Infragate Eesti AS (registrikood 10845129), mis 
·  ei vasta hanketeate punkti III.2.3) alapunktis 8 esitatud tingimusele: teehoiutööde omanikujärelevalve spetsialistil peab olema vähemalt 10-aastane erialane töökogemus (pakutud isiku CV-s käsitletud töökogemuse pikkuseks on 7 aastat ja 6 kuud);

· ei vasta hanketeate punkti III.2.3) alapunktides 8 ja 9 esitatud tingimustele: muinsuskaitselise järelevalve spetsialistil peab olema erialane kõrgharidus, mille olemasolu tõendab pakkuja isiku haridust tõendava dokumendi koopia esitamisega (pakutud isiku diplomi koopia puudub esitatud dokumentide hulgast);

· ei vasta hanketeate punkti III.2.3) alapunktis 7 esitatud tingimusele: vastutav spetsialist peab oskama eesti keelt vähemalt C1 tasemel (Euroopa Nõukogu keeleõppe raamdokumendi alusel) või emakeelena (pakkumusest ei nähtu, kas eesti keel on isiku emakeeleks ja tema keeleoskus ei ole ühegi dokumendiga ka muul moel tõendatud);
· ei vasta hanketeate punkti III.2.3) alapunktis 8 esitatud tingimusele: muinsuskaitselise arheoloogilise järelevalve järelevalve spetsialistid peavad omama 5-aastast järelevalve teostamise kogemust (pakutud isiku CV-st ei nähtu, millistel töökohtadel on ta osutanud järelevalve teenust);
· ei vasta hanketeate punkti III.2.3) alapunktis 8 esitatud tingimusele: üldehitusliku ehitamise omanikujärelevalve, vee- ja kanalisatsioonitööde omanikujärelevalve, teehoiutööde omanikujärelevalve, muinsuskaitselise ja arheoloogilise järelevalve spetsialistid peavad oskama eesti keelt vähemalt C1 tasemel (Euroopa Nõukogu keeleõppe raamdokumendi alusel) või emakeelena (pakkumusest ei nähtu, kas eesti keel on isikute emakeeleks ja nende keeleoskus ei ole ühegi dokumendiga ka muul moel tõendatud);
· AS Telora-E (registrikood 10097489), mis 
· ei vasta hanketeate punkti III.2.3) alapunktis 7 esitatud tingimusele: vastutav töötaja peab omama ehitusalast kõrgharidust (vastutava töötajana on esitatud keskeriharidust omav isik);

· ei vasta hanketeate punkti III.2.3) alapunktis 7 esitatud tingimusele: muinsuskaitselise järelevalve spetsialist peab oskama eesti keelt vähemalt C1 tasemel (Euroopa Nõukogu keeleõppe raamdokumendi alusel) või emakeelena (pakkumusest ei nähtu, et eesti keel oleks isiku emakeeleks ja tema keeleoskus ei ole ühegi dokumendiga ka muul moel tõendatud);
· ei vasta hanketeate punkti III.2.3) alapunktis 8 esitatud tingimusele: üldehitusliku ehitamise omanikujärelevalve spetsialist peab omama ehitusalast kõrgharidust (esitatud on keskeriharidust omav isik);

· ei vasta hanketeate punkti III.2.3) alapunktis 7 esitatud tingimusele: vastutav spetsialist peab oskama eesti keelt vähemalt C1 tasemel (Euroopa Nõukogu keeleõppe raamdokumendi alusel) või emakeelena (pakkumusest ei nähtu, kas eesti keel on isiku emakeeleks ja tema keeleoskus ei ole ühegi dokumendiga ka muul moel tõendatud);
· ei vasta hanketeate punkti III.2.3) alapunktis 8 esitatud tingimusele: muinsuskaitselise järelevalve spetsialist peab omama 5-aastast järelevalve teostamise kogemust (pakutud isiku CV-st ei nähtu, millistel töökohtadel on ta osutanud järelevalve teenust);
· ei vasta hanketeate punkti III.2.3) alapunktis 8 esitatud tingimusele: üldehitusliku ehitamise omanikujärelevalve, vee- ja kanalisatsioonitööde omanikujärelevalve, teehoiutööde omanikujärelevalve ja muinsuskaitselise järelevalve spetsialistid peavad oskama eesti keelt vähemalt C1 tasemel (Euroopa Nõukogu keeleõppe raamdokumendi alusel) või emakeelena (pakkumusest ei nähtu, kas eesti keel on isikute emakeeleks ja nende keeleoskus ei ole ühegi dokumendiga ka muul moel tõendatud). 
3) Narva Linnavalitsuse korraldustega 29.12.2005 nr. 1400-k moodustatud ja 10.09.2008 nr. 1129-k, 18.02.2009 nr. 165-k, 18.11.2009 nr. 1347-k, 22.02. 2010 nr. 237-k, 01.06.2011 nr. 522-k, 29.06.2011 nr 625-k ning 11.07.2012 nr. 675-k muudetud riigihangete komisjon avas pakkumused, kvalifitseeris ning tunnistas punktis 1) pakkujate poolt esitatud pakkumused riigihanke tingimustele vastavaks vastavalt hankedokumentidele, Narva Linnavalitsuse 08. märtsi 2006.a määrusele nr 298 "Riigihangete läbiviimise reglement"  ja Riigihangete seadusele. 

2. Õiguslikud alused

Narva Linnavalitsuse 08.03.2006. a määruse nr 298 "Riigihangete läbiviimise reglement" (edaspidi Reglement) § 10 p-de 1-3 alusel riigihangete komisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks
3. Otsus
Kinnitada riigihanke "Narva kaldapealse promenaadi ehitustööde omanikujärelevalve“ korraldamine (viitenumber: 138648) kõik korralduse punktis 1 loetletud tulemused ning tunnistada edukaks Taalri Varahaldus AS (registrikood 10238323) pakkumus kogumaksumusega 16 600 EUR (ilma käibemaksuta). 
4. Rakendussätted

4.1. Korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

